b'\n_START_ARTICLE_\nUseljenik\n_START_SECTION_\nSinopsis\n_START_PARAGRAPH_\nFilm po\xc4\x8dinje na parobrodu na Atlantskom oceanu, a prvo se prikazuju nezgode anonimnog useljenika (Chaplin), koji se uvaljuje u nevolje dok, me\xc4\x91u ostalim, karta, jede u blagovaonici, i izbjegava putnike koji pate od morske bolesti. Na putu se sprijateljuje s drugom anonimnom useljenicom (Purviance) koja putuje u Ameriku sa svojom bole\xc5\xbeljivom majkom. Po dolasku u Ameriku, Skitnica i Edna se razdvajaju._NEWLINE_Kasnije, gladan i bez pare, skitnica pronalazi nov\xc4\x8di\xc4\x87 na ulici i odlazi u obli\xc5\xbenji restoran, gdje naru\xc4\x8duje tanjur graha. Tamo pronalazi Ednu i otkriva kako joj je umrla majka. Charlie naru\xc4\x8di jelo za Ednu._NEWLINE_Dok jedu, ugledaju kako krupni glavni konobar (Campbell) i drugi konobari napadaju i silom izbacuju gosta koji ne mo\xc5\xbee ili ne \xc5\xbeeli platiti jelo. Skitnica, zastra\xc5\xa1en od strane konobara, posegne po svoj nov\xc4\x8di\xc4\x87 i otkriva kako je ispao kroz rupu u d\xc5\xbeepu. Prestra\xc5\xa1en da \xc4\x87e pro\xc4\x87i kao \xc4\x8dovjek kojeg su izbacili, Skitnica po\xc4\x8dinje planirati kako \xc4\x87e se suprotstaviti krupnom mu\xc5\xa1karcu. Ubrzo, me\xc4\x91utim, pronalazi drugi nov\xc4\x8di\xc4\x87 (ili mo\xc5\xbeda onaj isti) na podu i uspijeva ga pokupiti. Daje ga konobaru, ali se prestravi nakon \xc5\xa1to je konobar otkrio da je la\xc5\xbean. Skitnica se ponovno po\xc4\x8dne pripremati za borbu \xc5\xbeivota. Upravo tada, umjetnik koji se na\xc5\xa1ao u restoranu primje\xc4\x87uje Ednu i Charlieja i ponudi im posao da mu poziraju za sliku. Njih dvoje pristaju. Umjetnik pla\xc4\x87a za svoje jelo i daje konobaru napojnicu. Napojnica je tolika da mo\xc5\xbee pokriti i njihovo jelo. Poslije, ispred mati\xc4\x8dnog ureda, skitnica zaprosi Ednu koja se isprva zastidi, ali Charlie unese nasmijanu djevojku u ured.\n_START_SECTION_\nProdukcija\n_START_PARAGRAPH_\nPrva epizoda dokumentarca iz 1983., Nepoznati Chaplin, otkriva da Chaplin napisao smislio radnju Useljenika kad je snimanje ve\xc4\x87 po\xc4\x8delo. Film se po\xc4\x8deo snimati kao komedija smje\xc5\xa1tena u umjetni\xc4\x8dkom restoranu, s Purviance u ulozi go\xc5\xa1\xc4\x87e. Ova pri\xc4\x8da je napu\xc5\xa1tena gotovo odmah, prije nego \xc5\xa1to se pojavio Chaplinov lik, ka\xc5\xbee dokumentarac, a Chaplin je zapo\xc4\x8deo pri\xc4\x8du, opet smje\xc5\xa1tenu u restoran, o \xc4\x8dovjeku koji nikad prije nije bio u restoranu pa izvodi neumjesne geste prije nego se upoznao s ljupkom djevojkom (Purviance) i dotjerao se. Henry Bergman prvo je glumio glavnog konobara grubijana, ali ga je Chaplin poslije zamijenio s Ericom Campbellom. Prema dokumentarcu, Chaplin je razvio pri\xc4\x8du o skitnici i Purviance kao useljenicima nakon \xc5\xa1to je shvatio kako mu treba podloga za scenu u restoranu. Nakon snimanja uvodne sekvence dolaska u Ameriku, ponovno je snimio neke scene u restoranu kako bi bile konzistentne s novom radnjom (ovaj put s Bergmanom u ulozi umjetnika koji rje\xc5\xa1ava Charliejev problem s pla\xc4\x87anjem obroka), te dodao epilog u kojem se Skitnica i Purviance odlaze vjen\xc4\x8dati.'